ŠTO JE SREĆA

TITO BILOPAVLOVIĆ

Je li sreća kao mlijeko  
ili kao mamine papuče?  
  
Ima li ona oči i nos?  
Je li velika kao tatin kaput  
ili mala kao dugme?  
  
Ide li sreća na spavanje?  
Siše li prst?  
Bere li cvijeće?     
Čita li novine?  
  
Može li se njome igrati  
ili se jede žličicom?  
  
Može li se nacrtati  
i zna li kucati na vrata?  
  
Je li sreća sunce  
ili sam to ja,  
kao što mama kaže?

1. Napiši u 5 rečenica što je za tebe sreća!